## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2017. október 10-i nyílt üléséről***

Önkormányzati rendelet: 16/2017.(X.11.)

Határozat: 116/2017.(X.10.)

*(Az elfogadott rendeletek a jegyzőkönyv hátulján találhatók.)*

*J E G Y Z Ő K Ö N Y V*

|  |  |  |
| --- | --- | --- |
| *Készült*: | Körmend Város Önkormányzata Képviselő-testületének 2017. október 10-i nyílt üléséről | |
| *Jelen vannak:* | Bebes István, Faragó Gábor, Tóth Gábor, Bán Miklós, Ferencz Gyula, Czvitkovics Gyula, Szabó Ferenc, Csák Tamás, dr. Hadnagy Ádám, Auer Miklós, Tompa László képviselő-testületi tagok | |
| *Távol van:* | | Geosics László képviselő-testületi tag |
| *Tanácskozási joggal meghívottak közül jelen van:* | | |
|  | dr. Stepics Anita jegyző  Némethné Simon Mária, a Gazdasági és Pénzügyi Iroda vezetője  Körmendy-Szalai Mónika a Projekt Iroda vezetője | |

Bebes István polgármester köszönti a megjelenteket és megállapítja, hogy a Képviselő-testület az ülésen 11 fővel jelen van, az határozatképes, az ülést 07 óra 45 perckor megnyitja. Kéri a napirend elfogadását.

A Képviselő-testület a módosított javaslatot 11 igen szavazattal elfogadja, és a következő napirendet hagyja jóvá:

# N A P I R E N D

Nyilvános ülés keretében:

1. 2017. évi költségvetési rendelet módosítása.

Előterjesztő: **Bebes István** polgármester

1. A TOP-5.3.1-16 kódszámú „A helyi identitás és kohézió erősítése” című pályázati felhívással kapcsolatos döntés meghozatala

Előterjesztő: **Bebes István** polgármester

**N A P I R E N D:**

**1./ 2017. évi költségvetési rendelet módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy alapvetően egy havaria eset miatt szükséges a költségvetési rendelet módosítása. Számos alkalommal próbáltak a Kulturális Központ Berzsenyi utcai épületéhez érdekeltségnövelő pályázatokon támogatási kérelemmel élni, mindig kaptak valamit, amiből valamit meg lehetett csinálni. Annak idején sem az volt a cél a pályázatokkal, hogy aprópénzeket – bár nyilván azt is megköszönik – tudjanak összeszedni, hanem, hogy egy nagyobb mértékű probléma kezelését is meg tudják oldani. Olyan eset alakult ki, - amihez sok minden, például a nagy esők is hozzájárultak – hogy a nagyterem és számos más terem – ami a civil szervezetek helyszíne - is használhatatlan. Egy olyan beavatkozást kell tenni, ami visszaállítja az intézmény működési lehetőségeit. Megköszöni intézményvezető asszonynak és kollégáinak, hogy intézkedtek afelől, hogy az ott helyet kapó civil szervezetek elhelyezését időszakosan meg tudták oldani Nyilván erre próbálták a színházat is mozgósítani, ennek van kockázata, de bízik abban, hogy a civil szervezetek figyelembe veszik azt, hogy az az épület egy tökéletes, felújított állapotban van, reméli, hogy mindenki vigyázni fog rá. A költségvetési rendeletben szükségesnek látják e munkának elkezdését, egy előzetes tájékozódás alapján 21 millió forintos forrást igényel, nyilván pályázati lehetőséget is kell keresni, de az is szükséges, hogy ebben az évben a testület 8,5 millió forintot biztosítson a tetőfelújítási, a villanyszerelési és festési munkálatokra. Már most jelzi, hogy fognak még erről tárgyalni, szeretné, ha egy határozatban is megerősítenék azt, hogy az elkövetkezendő években – akár önrészként, akár saját forrásként - további forrásokat biztosítani tudnak a munkavégzéshez szükséges normális állapotba kerüléshez. Amennyiben lesz rá lehetőség, pályázati támogatásra kérelmet fognak benyújtani. Emellett a pénzügyi iroda a szokásos előirányzott módosítások átvezetését is kérte

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendeleti javaslat elfogadását.

Bebes István polgármester kéri a rendeleti javaslat elfogadását.

Körmend Város Önkormányzata Képviselő-testülete a javaslatot 10 igen szavazattal, 1 tartózkodás mellett elfogadja, és a következő rendeletet alkotja:

**16/2017.(X.11.) önkormányzati rendelet**

Körmend Város Önkormányzatának Körmend város Önkormányzata és intézményei 2017. évi költségvetéséről szóló 1/2017. (I.27.) rendeletének módosításáról

**2./** A TOP-5.3.1-16 kódszámú „A helyi identitás és kohézió erősítése” című pályázati

felhívással kapcsolatos döntés meghozatala

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az előterjesztés egy pályázati felhívással kapcsolatos döntéshozatal. Eddig a Vas megyei településeknek nem volt lehetőségük e pályázat benyújtására, most megnyílt rá a lehetőség. Van egy futó CLLD pályázatuk, amelyre kevesebb forrást kaptak. E pályázat célja a helyi közösség fejlesztése, a közösségi kezdeményező- és cselekvőképesség fejlesztése, a közösségi szerepvállalás erősítése, ami kiegészítheti a CLLD pályázatot. A pályázat 100%-os támogatottságú.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**116/2017.(X.10.) önkormányzati határozat**

Körmend Város Önkormányzatának Képviselő-testülete

- a **TOP-5.3.1-16 „A helyi identitás és kohézió erősítése”** című pályázat benyújtását támogatja 45 millió forint támogatási összeg igényélésével.

- felhatalmazza a polgármester, a konzorcium vezetőjeként, hogy a pályázat előkészítéséhez és benyújtásához szükséges nyilatkozatok megtételére, dokumentumok és szerződések aláírására.

Felelős: polgármester

Határidő: 2017. november 17.

További kérdés, vélemény nem hangzik el. Bebes István polgármester a Képviselő-testület ülését 07 óra 58 perckor bezárja.

K. m. f.

Bebes István dr. Stepics Anita

polgármester jegyző